laion/Wikipedia-Exotic huggingface dataset:
Stand Up (שיר של לודאקריס)

Stand Up הוא שיר של הראפר האמריקאי לודאקריס, שיצא לאור כסינגל הרשמי השני מתוך אלבום האולפן הרביעי שלו, Chicken-n-Beer. זה שירו הראשון שהגיע למקום הראשון במצעד בילבורד הוט 100, בהפקתו של קניה וסט והפקה נוספת של לודאקריס עצמו. השיר הגיע לראש מצעד בילבורד הוט 100 בשבוע של 6 בדצמבר 2003, והגיע גם לצמרת מצעד שירי ה-R&B/היפ-הופ למשך ארבעה שבועות, ובכך היה לשירו הראשון של הראפר במקום הראשון בשני המצעדים בהתאמה. השיר בילה סך של 28 שבועות בהוט 100. לודאקריס זכה במועמדות לפרס גראמי בקטגוריית "ביצוע סולו הראפ הטוב ביותר" עבור השיר. השיר הופיע בפרסומת של מרצדס-בנץ A-קלאס סדן בשנת 2019, שהופיעה במהלך הסופרבול LIII ב-3 בפברואר 2019. הפרסומת כללה את לודאקריס עצמו מבצע את השיר באופרה, וגם את וייל אי. קויוטי ורוד ראנר ולשחרר את ווילי. לשיר נוצר וידאו קליפ מוזיקלי בבימויו של דייב מאיירס. בקליפ לודאקריס מראפרפ במועדון לילה לרקע אלמנטים מוזרים שונים, כמו בקבוק בירה ענק, ממנו הוא שותה, נעלי ספורט ענקיות שהוא נועל מאוחר יותר, נכים על כיסאות גלגלים רוקדים, לודה ואישה נוספת כפעוטים, ועוד, כשהסצנות רומזות בעיקר על מילות השיר. צ'ינגי, קאט ויליאמס, 2 צ'יינז, סקוטר בראון, קניה וסט (מפיק השיר), טיירה בנקס ולורן לונדון ביצעו הופעות קמע בקליפ. מידע על היצירה "Stand Up" באתר מיוזיק בריינז מידע על הסינגל "Stand Up" באתר מיוזיק בריינז מידע על היצירה "Stand Up" באתר Discogs סרטון השיר "Stand Up" באתר יוטיוב "- YouTube". YouTube.
מתיחת הירח הגדולה

מתיחת הירח הגדולה הייתה סדרה של שישה מאמרים שהופיעו בעיתון "ניו יורק סאן" החל ב־25 באוגוסט 1835 ושטענו למציאת חיים על הירח. המאמרים יוחסו לסר ג'ון הרשל, האסטרונום הידוע ביותר של אותה תקופה (שלא כתב אותם). הכותרת הייתה: תגליות אסטרונומיות גדולות שנעשו לאחרונה על ידי סר ג'ון הרשל, L.L.D. F.R.S. &c. בכף התקווה הטובה — מתוך המוסף של מגזין אדינבורו למדע המאמרים נכתבו למעשה על ידי ריצ'רד אדמס לוק (Richard Adams Locke‏; 1800–1871); מגזין אדינבורו למדע (Edinburgh Journal of Science) היה מגזין אמיתי שהפסיק להתפרסם כמה שנים קודם לכן. לוק אמר מאוחר יותר שכוונתו הייתה סאטירית ולא לערוך תרמית, אלא לצחוק על מדענים ועל מה שלדעתו היו הספקולציות הפרועות שלהם. המאמרים תיארו חיות פנטסטיות על הירח, בהן ביזונים, עזים, חדי־קרן, בונים דו־רגליים, חסרי זנב והומינידים דמויי עטלף בעלי כנפיים ("Vespertilio-homo") שבנו מקדשים. עוד תוארו עצים, אוקיינוסים וחופים. תגליות אלו בוצעו, לכאורה, על ידי "טלסקופ עצום שפועל בעיקרון חדש לגמרי". התרמית התגלתה כעבור שבועות מספר, אך העיתון לא פרסם תיקון לידיעה. הרשל עצמו היה משועשע בתחילה, וציין שתגליותיו האמיתיות לעולם לא יכלו להיות כה מדהימות, אבל מאוחר יותר הוא התרגז משום שנאלץ להתמודד עם שאלות מאנשים שלקחו ברצינות את התרמית. מתיחת מאדים מדיה וקבצים בנושא מתיחת הירח הגדולה בוויקישיתוף The Moon hoax that fooled the world - סרטון מאתר ה-BBC מתיחת הירח של 1835 סדרת המאמרים המאמר הראשון (25 באוגוסט 1835) המאמר השני (26 באוגוסט 1835) המאמר השלישי (27 באוגוסט 1835) המאמר הרביעי (28 באוגוסט 1835) המאמר החמישי (29 באוגוסט 1835) המאמר השישי (31 באוגוסט 1835)
ג'ורדן קרוקס

ג'ורדן קרוקס (באנגלית: Jordan Crooks; נולד ב-2 במאי 2002) הוא שחיין מאיי קיימן, אלוף העולם בבריכת 25 מטר (מלבורן 2022) במשחה ל-50 מטר חופשי. במשחה זה קבע את התוצאה הרביעית בטיבה בכל הזמנים (20.31 שניות). קרוקס נולד וגדל בג'ורג' טאון שבאיי קיימן. אחותו הצעירה, ג'יליאן קרוקס (אנ'), אף היא שחיינית מצטיינת שהשתתפה באולימפיאדת טוקיו (2020) וזכתה בכבוד לשאת את דגל מדינתה בטקס הפתיחה במשחקים אולימפיים אלה. הוא לומד באוניברסיטת טנסי. באליפות העולם שנערכה בקוואנגג'ו, קוריאה הדרומית ביולי 2019 הוא סיים במקום 24 במשחה שליחים משולב 4x100 מטר חופשי בתוצאה של 3:44.54 דקות, במקום 59 במשחה ל-200 מטר חופשי בתוצאה של 1:56.33 דקות ובמקום 78 במשחה ל-100 מטר חופשי בתוצאה של 52.36 שניות. באליפות העולם שנערכה בבודפשט, הונגריה ביוני 2022 סיים במקום 19 במשחה ל-50 מטר חופשי בשיא לאומי חדש של 22.20 שניות ובמקום 21 במשחה ל-100 מטר חופשי בשיא לאומי חדש נוסף של 48.79 שניות. באליפות העולם בבריכת 25 מטר שנערכה במלבורן ב-17 בדצמבר זכה במדליית זהב במשחה ל-50 מטר חופשי בתוצאה של 20.46 שניות, לפני בן פראוד מהממלכה המאוחדת (20.49 שניות) ודילן קרטר מטרינידד וטובגו (20.72 שניות). בשלב המוקדמות קבע תוצאה של 20.36 שניות ועלה ראשון לשלב חצי הגמר שבו קבע שיא אישי חדש של 20.31 שניות ועלה ראשון למשחה הגמר בתוצאה הרביעית בטיבה בכל הזמנים. נוסף לכך סיים במקום שישי במשחה ל-100 מטר חופשי בתוצאה של 45.77 שניות. בשלב המוקדמות קבע תוצאה של 45.61 שניות ועלה ראשון לשלב חצי הגמר שבו קבע תוצאה של 45.55 שניות שבו עלה ראשון לשלב הגמר בתוצאה השלישית בטיבה באליפות כולה והתוצאה ה-11 בטיבה בכל הזמנים. בתחרות שנערכה בטקסס, ב-15 בפברואר 2023 היה לשחיין השני בהיסטוריה ששחה 50 יארד חופשי מתחת ל-18 שניות כשקבע תוצאה של 17.93 שניות. 50 מטר חופשי: 22.20 שניות (2022) 100 מטר חופשי: 48.79 שניות (2022) 50 מטר חופשי: 20.31 שניות (2022) 100 מטר חופשי: 45.55 שניות (2022) 50 יארד חופשי: 17.93 שניות (2023) 100 יארד חופשי: 41.16 שניות 100 יארד פרפר: 44.79 שניות 100 יארד גב: 45.55 שניות ג'ורדן קרוקס, באתר olympedia.org ג'ורדן קרוקס, באתר Swimrankings ג'ורדן קרוקס באוניברסיטת טנסי, באתר University of Tennessee Athletics (באנגלית)
CBeebies

סי. ביביז (באנגלית: CBeebies) הוא ערוץ טלוויזיה בריטי המיועד לילדים והוא שייך לרשת האחות CBBC עבור גילאי 7 שנים. ומופעל כל יום בין השעות 6:00 ל-19:00, וגם שייכת ל-BBC4. ב-20 בנובמבר 2001 נחשף השם CBeebies באופן רשמי במסגרת פיצול רצועת השידור הקיימת של CBBC, וכי הוא ישמש הן כרצועה לפעוטות והן כערוץ דיגיטלי. ערוץ CBeebies הושק ב-11 בפברואר 2002 לצד ערוץ CBBC, כספין-אוף מרשת הטלוויזיה לילדים של ה-BBC. ארבע התוכניות הראשונות ששודרו בערוץ היו "טלטאביז", "בינקה", "Step Inside" ו"פינגו". הערוץ משודר בין השעות 6:00 ו-18:58, בכל ימות השבוע, וכתוצאה מכך חולק את הזמן עם ערוץ BBC Four המשודר לאחר שערוץ זה מסיים את שידוריו. במרץ 2007 נוספה לרשת רצועת רדיו בשם CBeebies אודיו, ששודרה במשך שלוש שעות בכל יום ב-BBC Radio 7 עד אפריל 2011. CBeebies Radio המשיך כתכונה באתר האינטרנט של CBeebies החל מ-2013, וכן ב-BBC Sounds המשדרת מ-6 בבוקר עד 22:00. שבועון CBeebies Weekly יצא לאור לראשונה בשנת 2006. החל ממרץ 2013 עבר CBeebies לבעלות שירות השידור של הכוחות הבריטיים, וחולקת ערוץ עם BFBS Extra.CBeebies זמין גם באירלנד. בישראל שודרו כמה מתוכניות הרכש בערוצים שונים מבניהם: ערוץ הופ! וערוץ לולי. מספרי משימה (Numberjacks) רחוב החיות 64 (Zoo lane 64) מר מוכשר (Mister Maker) נווה עצלנות (LazyTown) היכון, חידון, הופ! (Kerwhizz) פינת הציפורים (3rd & Bird) שון כבשון (Shaun the Sheep) סבא מתכווץ (Grandpa in My Pocket) האחים קואלה (The Koala Brothers) וידה רופאת החיות (Vida the Vet) בוב הבנאי (Bob the Builder) דר דוור (Postman Pat) סמי הכבאי (Fireman Sam) רחוב סומסום (Sesame Street) אדון מצחיקון (funny lord) טבע תום (Tree Fu Tom) פינגו טלטאביז (Teletubbies) הגן הקסום... (...In the Night Garden) ררי האריה (Raa Raa the Noisy Lion) צ'ארלי דוב קטן (Little Charley Bear) וויבולו (Waybuloo) תפודים קטנים (Small Potatoes) חבורת אבאדס (Abadas) רני רן הסקרן (Baby Jake) רז וברווז (Sarah and Duck) ילדי העננים (Cloudbabies) חברים בחווה (Back at the Barnyard) טימי הטלה (Timmy Time) דאגי (Hey Duggee) בינג (Bing) מישמיש העכביש (Woolly and Tig) אמא ואני (Tee & Mo) סיפורי ירח (Moon and Me) מעגל קטנטנים (The Baby Club) צבעבלוקס (Colourblocks) פינוקי פאבלו השועל האדום (Pablo the Little Red Fox) ארתור פפפיראטים (Pfffirates) ארט נינג'ה (Art Ninja) אלפאבלוקס (Alphablocks) נאמברבלוקס (Numberblocks) בלואי קייט ומים-מים צ'רלי ולולה מדיה וקבצים בנושא CBeebies בוויקישיתוף אתר האינטרנט הרשמי של CBeebies CBeebies, ברשת החברתית אקס (טוויטר)
21 Questions

21 Questions הוא שיר של הראפר האמריקאי 50 סנט בהשתתפות הראפר והזמר האמריקאי נייט דוג. הוא יצא לאור ב-4 במרץ 2003 באמצעות אינטרסקופ רקורדס, אפטרמת' אנטרטיינמנט של ד"ר דרה, שיידי רקורדס של אמינם וג'י יוניט רקורדס של 50 סנט עצמו, כסינגל השני מתוך אלבום הבכורה של 50 סנט, Get Rich or Die Tryin'‎. בשונה משאר שירי האלבום, "21 Questions" הוא שיר אהבה המושפע מ-R&B, העוסק בעיקר סביב סדרה של שאלות הנוגעות למערכת יחסים בין 50 סנט לבת זוגו. כשהמפיק ד"ר דרה עבד עם 50 סנט על אלבום הבכורה שלו, הוא התנגד שהשיר ייכלל ברשימת הרצועות של האלבום. על פי 50 סנט, "דרה אמר: 'איך אתה הולך להיות גנגסטה והכל, ואחר כך לשים את שיר האהבה המלוכלך הזה באלבום?'". 50 סנט הגיב לדרה: "אני שני אנשים. תמיד הייתי צריך להיות שני אנשים מאז שהייתי ילד, כדי להסתדר. מבחינתי זה לא גיוון, זה הכרח". בשיר אלמנטים משירו של בארי וייט משנת 1978, "It's Only Love Doing Its Thing". השיר הגיע בשיאו למקום הראשון במצעד הבילבורד הוט 100 האמריקאי במאי 2003, והפך לשירו השני של 50 סנט ברציפות בצמרת המצעד, לאחר הסינגל המוביל מתוך האלבום, "In da Club", וכן הראשון של נייט דוג. בסך הכל, השיר בילה ארבעה שבועות בצמרת המצעד וכ-23 שבועות במצעד כולו. הוא הצליח גם מחוץ לארצות הברית, והגיע לעשירייה הפותחת בהולנד, ניו זילנד ובריטניה, ולחמישייה בקנדה ואוסטרליה. הווידאו קליפ לשיר בוים על ידי דיימון ג'ונסון, ד"ר דרה ופיליפ אטוול במרץ 2003, והוא מתאר את 50 סנט שנעצר ונמצא בכלא, שם הוא מנסה לשמור על קשר עם חברתו, אותה מגלמת מייגן גוד. בכלא, הוא מוטרד כל הזמן על ידי אסיר אחר. הקליפ מסתיים עם המשך של ההתחלה, כש-50 סנט וחברתו צופים מביתם כשהמשטרה עוצרת את האסיר במקום; סצנות הכלא מתגלות כתרחיש היפותטי בו 50 סנט מודאג. בקליפ הופעות קמע של חברי ג'י יוניט לויד בנקס ויאנג באק כאסירים נוספים בכלא. מידע על היצירה "21 Questions" באתר מיוזיק בריינז מידע על הסינגל "21 Questions" באתר מיוזיק בריינז סרטון השיר "21 Questions" באתר יוטיוב Allison Samuels, February 21, 2007. The Flip Side of 50 Cent (אורכב 10.08.2010 בארכיון Wayback Machine). MSNBC. Retrieved July 7, 2007. "50 Cent Chart History: Billboard Hot 100". Billboard. נבדק ב-13 ביולי 2018. {{cite journal}}: (עזרה) שאהים רייד (2 במאי 2003). 50 Cent: Still Hungry After 4 Million Records. MTV. Retrieved July 7, 2007.
פוסט-בריטפופ

פוסט-בריטפופ (באנגלית: Post-Britpop) הוא תת-ז'אנר של הרוק האלטרנטיבי. הוא הופיע לראשונה בסוף שנות ה-90 כהמשך לבריטפופ, בהשפעת להקות כמו אואזיס, פאלפ ובלר. לפוסט-בריטפופ יש אלמנטים של רוק בריטי מסורתי עם השפעות מהמוזיקה האמריקאית. להקות פוסט-בריטפופ משתמשות לעיתים קרובות באלמנטים של מוזיקת פופ בריטית ומוזיקת רוק בריטית משנות ה-70. הלהקות הבולטות של תת-ז'אנר זה הן קולדפליי, טראוויס ו-The Verve. החל מ-1997, הפופולריות של הבריטפופ דעכה, וכמה להקות ניסו ליצור ז'אנרים חדשים בהשפעתו. בין השנים 1997–2000, קולדפליי, טראוויס ו-The Verve הוציאו שלושה אלבומים מצליחים: Parachutes,‏ The Man Who ‏ו-Urban Hymns בהתאמה. מחוץ לממלכה המאוחדת הסגנון לא זכה לתפוצה רחבה. ניתן להחשיב את הלהקה האיסלנדית Leaves לנציגה הבולטת ביותר של הסגנון מחוץ לבריטניה. Label Profile: Independiente, אינדפנדנט, ‏11 באפריל 2008 (באנגלית)
נחל עובדיה

נַחַל עובדיה (בערבית: ואדי עבדאללה) הוא נחל אכזב היורד במדרונו המערבי של הר הכרמל. אורכו של הנחל הוא כ-3.2 ק"מ. נחל זה הוא הארוך מבין הנחלים בעיר חיפה.[דרוש מקור] נחל עובדיה הוא הארוך בגיאיות המערביים היורדים מרכס הכרמל לים בתחום חיפה, הוא מתחיל ממול לבית בירם בכניסה לשכונת רמת גולדה, ובהמשך מתפתל בין השכונות דניה ורמת בגין ויוצא לעיר טירת הכרמל ומשם נשפך לים. שמו של נחל עובדיה הוא תרגום השם הערבי (ואדי עבדאללה), אך ניתן למצוא קשר גם ל"עובדיהו אשר על הבית", בכיר בממשל אחאב מלך ישראל המוזכר בתחילת פרשיית אליהו ונביאי הבעל – שהתרחשה בכרמל (מלכים א' פרק י"ח). בסוף המסלול נמצאות גם "מערות עובדיה" מעל טירת הכרמל מהן ניתן לראות את הים ואת העיר וגם את חוף הכרמל ומערב חיפה, במערות אלו התגלו שרידים פרה-היסטוריים לפיהם ניתן לראות כי חי בהם האדם הקדמון. עד 2013 היה הנחל מוזנח ובעל אשפה רבה, באותה שנה התנדבו תלמידי בית הספר הריאלי העברי בחיפה ואנשי העירייה לטפל בו והוא שוקם בהדרגה, בשנת 2015 הנחל נכנס למיזם שביל ואדיות חיפה שתכננה עיריית חיפה. בנחל צומחים פטל, חרוב מצוי, כליל החורש, לבנה רפואי ועוד. בסוף הנחל הוא נפגש עם נחל עמירם ונחל נדר מהשכונות השכנות בחיפה. נחל עמירם נחל נדר בית בירם נחל עובדיה, באתר עמוד ענן נחל עובדיה, באתר משרד החינוך
ברנט גלפי

ברנט גלפי (באנגלית: Brent Ghelfi; נולד במאי 1966) הוא סופר אמריקאי של ספרות למבוגרים, מסתורין, מותחן, ספרות פשע, מתח וריגול. הוא כתב סדרת ספרי המסתורין על אלכסיי וולקובוי, גנגסטר וסוכן חשאי של צבא רוסיה. ברנט הוא עורך דין במקצועו. ברנט הוא בוגר המכללה למשפט על שם ג’יימס רוג’רס מאוניברסיטת אריזונה (1987) והוא גם בעל תואר במינהל עסקים (1984). לאחר סיום הלימודים הוא החל בקריירה בתחום המשפטים ועסקים. בשנים 2007–2011 כתב מספר ספרי מותחן, בהם הדמות הראשית היא של גנגסטר רוסי בשם אלכסיי ״וולק״ וולקובוי, כשהספר הראשון בסדרה ״המשחק של וולק״ תורגם לעברית על ידי אסתר קלשטיין בהוצאת כנרת וזמורה ביתן. הסדרה כוללת ארבעה רומנים, כולם ספרי מתח המתרחשים ברוסיה של ימינו. הם תורגמו לשמונה שפות ואף התקיימו דיונים על מנת להפיק עיבוד קולנועי. ״המשחק של וולק״ היה מועמד על ידי כותבי המתח הבינלאומיים לרומן הביכורים הטוב ביותר לשנת 2007 ועל ידי מגזיני Mystery News ו-Deadly Pleasures לפרס בארי לספר המתח הטוב ביותר. הרומנים נכתבו בהשראת טיולים שעשה לרוסיה במהלך שנות ה־90. לאחר כתיבת ספרי הסדרה, חזר גלפי לעסקים. הוא נשוי ויש לו שני ילדים. חי עם משפחתו בפניקס, אריזונה שבארצות הברית. המשחק של וולק (Volk's Game), בהוצאת Henry Holt משנת 2007. תורגם לעברית ב־2009. Volk's Shadow, בהוצאת Henry Holt‏ 2008 The Venona Cable‏, 2009 The Burning Lake‏, 2011 ברנט גלפי, ברשת החברתית LinkedIn ברנט גלפי, ברשת החברתית Goodreads ספרים של ברנט גלפי מידע על הסופר הספרים של ברנט גלפי, באתר "סימניה"
ינה ארדאי

ינה ארדאי (במקור פרידמן עד 1900, בהונגרית: Erdélyi Jenő; טנקה, 27 בנובמבר 1881 – סגד, 4 באוקטובר 1971) היה דוקטור לרפואה (MD), פרופסור באוניברסיטה, דוקטור (PhD) למדעי הרפואה (1958). ינה פרידמן נולד במשפחה יהודית כבנם של יאקאב ארדאי (פרידמן), עצמאי ושל בַּבֶּטָה קראוס. הוא השלים את לימודיו באוניברסיטת בודפשט (כיום שמה אוניברסיטת אטווש לוראנד), שם קיבל את התואר ברפואה ב-1905. בשנים 1905–1907, עבד במרפאת האוזניים של אוניברסיטת וינה, שם היה תלמידם של אדם פוליצר יליד הונגריה, מרקוס הייק והנריק נוימן, ולאחר מכן התיישב בסגד. בין 1907 ל-1963 הוא הפך לרופא אף אוזן גרון בבית החולים ובמרפאה בסגד, אחר כך לרופא ראשי ולבסוף ראש מחלקה. בשל יהדותו הוא גורש עם משפחתו למחנה ריכוז במהלך מלחמת העולם השנייה. הוא שרד ולאחר שחזר הביתה קיבל את התוארפרופסור חבר. בשנת 1963 הפך לפרופסור מן המניין באוניברסיטה ופרש מבית החולים באותה שנה, אך המשיך ללמד. הוא עסק בעיקר בסוגיות אבחנתיות וטיפוליות. הישגיו בתחום הטיפול הכירורגי במורסה והיצרות הוושט הם המשמעותיים ביותר. בין 1968 לבין 1971, היה נשיא הכבוד של החברה ההונגרית לרפואת אף אוזן וגרון. הוא גם לקח חלק בחיי קהילת יהודי סגד כאחד ממנהיגי קהילה. רעייתו הייתה וילמה לנדייל, בתם של לאיוש לנדייל ושל פאולינה וינקלר, לה נישא ב-5 באפריל 1913 בסגד. ההשפעה הפיזיולוגית של תרופת ה-mydriaticum (עם אמיל הרמן, בודפשט, 1902) ניתוח רדיקלי לאמפיאמה כרונית של סינוסי חלל האף Paranasal sinuses עם הרדמה מקומית והתוויה שלה (רפואה, 1907) כמה מקרים של כניסת גוף זר לדרכי הנשימה העליונות והלקחים לגביהם (שבועון רפואי, 1950, 23. ) האם האינדיקציות הנוכחיות לכריתת שקדים נכונות? (שבועון רפואי, 1962, 7) מדליית הצטיינות בעבודה (1955) דיפלומה זהב (1955) מדליית יובל לציון 50 שנות פעילות בית החולים הציבורי (1957) הרופא המצוין (1958) נשיא כבוד של האגודה המדעית של רופאי אף אוזן גרון (1958) חבר כבוד תורשתי בוועדת העורכים של אוזן גרון (1958) מועמד למדעי הרפואה (1958) פרופסור כבוד באוניברסיטה של SZOTE (1965) דיפלומה של יהלום (1965) דיפלומה של ברזל (1970) Adatai a Petőfi Irodalmi Múzeum katalógusában (נתוניו במאגר המוזיאון הספרותי פטפי) Emed Alexander (2011-11-01). "Emlékezés Prof. Dr. Erdélyi Jenőre (1881-1971)". Fül- orr- gégegyógyászat. 57 (4). (אלכסנדר אמד: זוכרים את פרופסור ד"ר ינה ארדאי) דרוש מינוי Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש) Szabon József (1972-02-01). "Prof. Dr. Erdélyi Jenő". 18 (1): 1–2. נבדק ב-2021-05-08. {{cite journal}}: Cite journal requires |journal= (עזרה)(יוז'ף סבון: פרופסור ד"ר ינה ארדאי) דרוש מינוי. Névváltoztatási engedélyt tartalmazó BM rendelet száma/évszáma: 89913/1900. MNL-OL 30792. mikrofilm 31. kép 1. karton Névváltoztatási kimutatások 1900. év 9. oldal 23. sor "Halotti bejegyzése a szegedi állami halotti akv. 850/1971. folyószáma alatt". נבדק ב-2021-05-08. "Erdélyi Jenő". Új Élet. 1971-11-01. נבדק ב-2021-05-08. "Címzetes egyetemi tanár". Csongrád Megyei Hírlap. 1963-10-29. נבדק ב-2021-05-08. "Házasságkötési bejegyzése a szegedi polgári házassági akv. 143/1913. folyószáma alatt". נבדק ב-2019-11-29.
דקוטה לותר

דקוטה לותר (באנגלית: Dakota Luther; נולדה ב-7 בנובמבר 1999) הוא שחיינית אמריקאית, אלופת העולם בבריכת 25 מטר (מלבורן 2022) במשחה ל-200 מטר פרפר. לותר נולדה וגדלה באוסטין, טקסס. אמה, ויטני הדג'פאת', הייתה שחיינית מצטיינת, סגנית אלופה אולימפית (אטלנטה 1996) במשחים ל-100 מטאר גב ול-200 מטר גב. היא מתאמנת באוניברסיטת ג'ורג'יה. באליפות העולם שנערכה בבודפשט, הונגריה בסוף יולי 2017 סיימה במקום 15 במשחה ל-200 מטר פרפר בתוצאה של 2:09.55 דקות. בשלב המוקדמות היא קבעה תוצאה של 2:08.86 דקות ועלתה לשלב חצי הגמר מהמקום העשירי. באוניברסיאדה שנערכה בנאפולי, איטליה ב-2019 היא זכתה ב-3 מדליות, 2 זהב ו-1 כסף. מדליות זהב, במשחה ל-200 מטר פרפר (2:07.92 דקות) ובמשחה שליחות 4x100 מטר מעורב ומדליית כסף במשחה ל-100 מטר פרפר (58.82 שניות). באליפות העולם בבריכת 25 מטר שנערכה במלבורן, אוסטרליה ב-15 בדצמבר זכתה במדליית זהב במשחה ל-200 מטר פרפר בתוצאה של 2:03.37 דקות, לפני האלי פליקינר מארצות הברית (2:03.78 דקות) ואליזבת דקר מאוסטרליה (2:03.94 דקות). 100 מטר פרפר: 58.48 שניות (2019) 200 מטר פרפר: 2:07.76 דקות (2019) 200 מטר פרפר: 2:03.37 דקות (2022) 100 יארד פרפר: 51.99 שניות (2020) 200 יארד פרפר: 1:52.04 דקות (2021) מדיה וקבצים בנושא דקוטה לותר בוויקישיתוף דקוטה לותר, באתר Swimrankings דקוטה לותר, באתר SwimSwam
אם הייתי צריכה

אם הייתי צריכה הוא סינגל של הזמרת-יוצרת הישראלית אודיה, שיצא לאור ב-25 בנובמבר 2021. אודיה כתבה והלחינה את השיר, והוא הופק על ידי משה בן אברהם ואופק יקותיאל. במצעד הרשמי של גלגלצ, הגיע השיר למקום השביעי ובהעשירייה הגיע למקום השלישי. בשירות הסטרימינג ספוטיפיי, זכה השיר להצלחה מתונה בצאתו והגיע בבכורה למקום ה-171 במצעד השבועי בישראל, עם 30,890 השמעות שצבר באותו השבוע. בסופו של דבר, הגיע השיר בשיאו למקום השביעי במצעד במרץ 2022, ובסיכום השנתי של הפלטפורמה לשנת 2022 הגיע למקום ה-11. בסיכום השנתי של אפל מיוזיק, הגיע השיר למקום החמישי. בגלגלצ, הצליח השיר להגיע למקום ה-35 במצעד השנתי שערכה התחנה. השיר נכנס גם למצעד העשירייה השנתי של כאן גימל במקום ה-17. הווידאו קליפ של השיר יצא לצד הסינגל עצמו ב-25 בנובמבר 2021. נכון לדצמבר 2022, לקליפ למעלה מ-14.4 מיליון צפיות. Spotify Charts, ישראל, השבוע של 2 בדצמבר 2021 שני נחשוני, עדן חסון וטונה הם האמנים המושמעים ביותר בספוטיפיי ב-2022, באתר כאן – תאגיד השידור הישראלי, 30 בנובמבר 2022 Top Songs of 2022: Israel, באתר אפל מיוזיק מערכת mako מוזיקה, ‏אתם בחרתם: "סתלבט בקיבוץ" שיר השנה של תשפ"ב במצעד הישראלי של mako וגלגלצ, באתר ‏מאקו‏, 22 בספטמבר 2022 דורית אסרף מזרחי, שיר השנה של תשפ"ב - "דובשניה", באתר כאן – תאגיד השידור הישראלי, 25 בספטמבר 2022 אודיה - אם הייתי צריכה (Prod by. Moshe&Ofek), סרטון בערוץ "אודיה - הערוץ הרשמי", באתר יוטיוב (אורך: 03:25)
יידל ורדיגר

יהודה (יידל) ורדיגר (נולד ב-1971) הוא זמר ומפיק חסידי אמריקאי, בנו של הזמר מרדכי בן-דוד. יידל החל את הקריירה המוזיקלית שלו במוזיקה החסידית כבר בגיל 10, כאשר שר סולו בשיר "רחם" שהוציא אביו. הוא התפרסם במיוחד בשיר "שירו למלך" שביצע באלבומו השלישי הנקרא על שם השיר. הוא נישא בא' בתמוז התש"ן (1990). לכבוד חתונתו הולחן על ידי משה לאופר השיר המפורסם "שמחם". בשנת התשס"ח (2008), הוציא את אלבומו "לב אחד", שבו משתתפים אהרן רזאל, משה מונה רוזנבלום, אלי לאופר ומשה לאופר. אלבומו "סינגולדה מנגן יידל" לא הופץ בישראל אלא רק בחו"ל, עקב בעיות התקשרות עם חברת התקליטים גל פז בישראל. כיום יידל ורדיגר מתגורר בניו יורק ומופיע בארצות הברית ובישראל, לעיתים בשיתוף פעולה עם אביו הזמר מרדכי בן-דוד. באלבומו החמישי "לב אחד", מופיעים שירים שנכתבו על ידי אהרון רזאל ועקיבא המניק. יידל מפיק ואמרגן של מוזיקה חסידית בין היתר של אביו ושל הזמר ברוך שלום בלסופסקי. "Together". "לעשות רצון אביך". "שירו למלך". "יידל 4". "סינגולדה מנגן יידל". "לב אחד". "יהודי ראוי" (תרגום מילולי מיידיש של שמו: "וערדיגר יידל"). לב אל הנשמה, משה חזק' וייס, 2019 יידל ורדיגר, ברשת החברתית אקס (טוויטר) יידל ורדיגר, ברשת החברתית אינסטגרם יידל ורדיגר, באתר אפל מיוזיק (באנגלית) יידל ורדיגר, באתר ספוטיפיי יידל ורדיגר, באתר MusicBrainz (באנגלית) יידל ורדיגר, באתר דיזר קליפ אנימציה מתוך הדיסק לב אחד מאיר קליינר, שר מהלב, באתר ynet, 16 בנובמבר 2008 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
אינטלקטוערס

"אינטלקטוערס" הוא סינגל של הזמרת-יוצרת הישראלית אודיה, שיצא לאור ב-19 ביולי 2022, כחמישה ימים לאחר שירה, "בימים ההם", באמצעות חברת התקליטים הליקון ארומה מיוזיק. את השיר כתבה אודיה עצמה, והלחינה אותו לצד צמד המפיקים Triangle, שגם הפיקו את השיר. שם השיר הוא הלחם בסיסים של המילים "אינטלקטואל" - אדם העוסק בפעילות שכלית או רוחנית מגוונת מתוך ערכיות ו"ערס" - אדם בעל אופי עברייני, נטייה לאלימות ולשון עילגת. ב-13 ביוני 2023 הוציאה אודיה את השיר "אינטלקטוערסית", שנתפס כתשובה הנשית לשיר. השיר התקבל באופן חיובי על ידי מבקרי המוזיקה. בן שלו מהארץ, בהתייחס לתוכן של השיר, טען כי "מנטליות החצי־חצי הזאת, והבחירה להרכיב את פאזל העצמי אחרת בכל שיר, יוצרות סביב אודיה עניין וציפייה לשמוע מה תעשה בשיר הבא". דודי פטימר ממעריב אונליין העניק גם הוא ביקורת חיובית לשיר, ושיבח את "הבחירה של היוצרת להציג גם את הצדדים הפחות מושלמים שלה, השריטות והחסרונות". השיר זכה להצלחה רבה בתחנות הרדיו, כשבמצעד העברי השבועי של חברת מדיה פורסט, נכנס השיר למקום התשיעי, עם 87 השמעות בתחנות הרדיו בשבוע הראשון לצאתו. באוקטובר, הגיע השיר לשיאו במקום הרביעי, עם 85 השמעות. גם במצעד הרשמי של גלגלצ הגיע השיר למקום הרביעי, ובמצעד העשירייה של כאן גימל הגיע השיר למקום השני. גם בשירותי הזרמת המוזיקה זכה השיר להצלחה, כשנכנס למקום ה-32 במצעד השבועי הישראלי של ספוטיפיי עם 73,434 השמעות, ובשיאו הגיע למקום השישי בנובמבר, עם 171,700 השמעות באותו השבוע. בסיכום שנת 2022 שערך השירות, הגיע השיר למקום ה-59. בסיכום השנתי של אפל מיוזיק, הגיע למקום ה-28. אודיה / אינטלקטוערס, באתר הליקון ארומה מיוזיק, 19 ביולי 2022 מערכת תרבות ובידור, זוכרים את "אינטלקטוערס"? אז עכשיו אודיה שחררה את התשובה הנשית, באתר חדשות 13, 13 ביוני 2023 בן שלו, אל תתייגו אותן: כוכבות הפופ הים־תיכוני החדשות עושות את זה בדרכן, באתר הארץ, 8 באוגוסט 2022 דודי פטימר, ‏אלבום הבכורה של נונו הוא ממתק פופ מרענן ומצוין | מדור "חם באוזן", באתר מעריב אונליין, 23 ביולי 2022 יאיר מור, תמיר גרינברג מסרב להשתנות, ונהנה מזה | דירוג תחנות הרדיו, באתר אייס, 25 באוקטובר 2022 Spotify Charts, ישראל, השבוע של 28 ביולי 2022 Spotify Charts, ישראל, השבוע של 10 בנובמבר 2022 שני נחשוני, עדן חסון וטונה הם האמנים המושמעים ביותר בספוטיפיי ב-2022, באתר כאן – תאגיד השידור הישראלי, 30 בנובמבר 2022 Top Songs of 2022: Israel, באתר אפל מיוזיק המצעד הישראלי השנתי לסיכום שנת תשפ"ג (לרשימה המלאה יש לבחור בתפריט "כל נתוני המצעד" להורדת קובץ PDF), באתר mysong.co.il, ‏26 באוגוסט 2023 המצעד השנתי הישראלי תשפ"ג, באתר גלי צה"ל, 14 בספטמבר 2023
ויטני הדג'פאת'

ויטני לין הדג'פאת' (באנגלית: Whitney Lynn Hedgepeth; נולדה ב-19 במרץ 1971) היא שחיינית עבר אמריקאית. היא סגנית אלופה אולימפית (אטלנטה 1996) במשחה ל-100 מטר גב ול-200 מטר גב. אלופת עולם (פרת' 1991) במשחה שליחות 4x100 מטר חופשי. הדג'פאת' נולדה וגדלה בשארלוטסוויל, וירג'יניה. היא התאמנה באוניברסיטת פלורידה (1989–1990) בהדרכתו של רנדי ריס ובאוניברסיטת טקסס (1992–1994) בהדרכתה של ג'יל סטרקל. במשחקים הפאן-אמריקאיים שנערכו באינדיאנפוליס, אינדיאנה באוגוסט 1987 היא זכתה בשתי מדליות, זהב וכסף. מדליית זהב במשחה שליחות 4x200 מטר חופשי ומדליית כסף במשחה ל-200 מטר חופשי בתוצאה של 2:02.06 דקות, אחרי סילביה פול מקוסטה ריקה (2:00.02 דקות). באולימפיאדת סיאול (1988) היא סיימה במקום שמיני במשחה ל-200 מטר מעורב אישי בתוצאה של 2:17.99 דקות. בשלב המוקדמות היא קבעה תוצאה של 2:17.45 דקות ועלתה שמינית למשחה הגמר. באליפות העולם שנערכה בפרת', אוסטרליה בינואר 1991 זכתה במדליית זהב במשחה שליחות 4x100 מטר חופשי ביחד עם ניקול הייזלט, ג'ולי קופר וג'ני תומפסון בתוצאה של 3:43.26 דקות, לפני גרמניה (3:44.37 דקות) והולנד (3:45.05 דקות). באליפות הפאן פסיפיק בשחייה שנערכה באדמונטון, קנדה באוגוסט אותה שנה היא זכתה בשתי מדליות זהב במשחה שליחות 4x100 מטר חופשי ו-4x200 מטר חופשי. באוניברסיאדה שנערכה בבאפלו ביולי 1993 היא זכתה ב-4 מדליות, 2 זהב, 1 כסף ו-1 ארד. מדליות זהב במשחה ל-200 מטר גב ובמשחה שליחות 4x100 מטר חופשי, מדליית כסף במשחה ל-200 מטר חופשי ומדליית ארד במשחה ל-200 מטר מעורב אישי. באליפות הפאן פסיפיק שנערכה באטלנטה, ג'ורג'יה ב-1995 היא זכתה במדליית ארד במשחה ל-200 מטר גב בתוצאה של 2:11.95 דקות. באולימפיאדת אטלנטה (1996) זכתה ב-3 מדליות, 1 זהב ו-2 כסף. מדליית זהב לאחר ששחתה בשלב המוקדמות במשחה שליחות 4x100 מטר מעורב, כשחיינית ראשונה היא קבעה תוצאה של 1:01.45 דקות, תוצאה טובה יותר מבת' בוטספורד ששחתה בשלב הגמר. מדליות כסף, במשחה ל-100 מטר גב בתוצאה של 1:01.47 דקות, אחרי בת' בוטספורד (1:01.19 דקות) ולפני מריאן קריל מדרום אפריקה (1:02.12 דקות) ובמשחה ל-200 מטר גב בתוצאה של 2:11.98 דקות, אחרי קריסטינה אגרסגי מהונגריה (2:07.83 דקות) ולפני קאתלין רונד מגרמניה (2:12.06 דקות). הדג'פאת' היא אמה של דקוטה לותר, אלופת העולם בבריכת 25 מטר (מלבורן 2022) במשחה ל-200 מטר פרפר. ויטני הדג'פאת', באתר הוועד האולימפי הבין-לאומי ויטני הדג'פאת', באתר olympedia.org ויטני הדג'פאת', באתר Swimrankings